Diari Oficial de la Generalitat Valenciana


Sumari del DOGV 5132, del 10-11-2005 (2005/11826)

Informació pública de la sol·licitud d'autorització administrativa, l'aprovació del projecte d'execució i el reconeixement en concret d'utilitat pública del projecte de la Línia Aèria de Mitjana Tensió Doble Circuit 20 kV des de ST-Xixona fins al PP Riodel, als termes municipals de Xixona, Alacant i Mutxamel, a la província d'Alacant (ATLINE/2005/128/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11169


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa, l'aprovació del projecte d'execució i el reconeixement en concret d'utilitat pública del projecte de la Línia Aèria de Mitjana Tensió Doble Circuit 20 kV des de ST-Xixona fins al PP Riodel, als termes municipals de Xixona, Alacant i Mutxamel, a la província d'Alacant (ATLINE/2005/128/03). [2005/X11898]
  
Als efectes previstos en l'article 53 de la Llei 54/1997, de 27 de novembre, del Sector Elèctric; en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu Reglament (Decret de 26 d'abril de 1957) se sotmet a informació pública el projecte d'instal·lació elèctrica següent:
  
Peticionari: Iberdrola Distribución Eléctrica, SAU, amb CIF A-95075578, i domicili als efectes de notificacions a Alacant, carrer Calderón de la Barca, núm. 16 (CP 03003).
  
Objecte de la petició: l'autorització administrativa, l'aprovació del projecte d'execució i el reconeixement en concret d'utilitat pública del projecte de la Línia Aèria de Mitjana Tensió Doble Circuit 20 kV des de ST-Xixona fins al PP Riodel, als termes municipals de Xixona, Alacant i Mutxamel, a la província d'Alacant.
  
Finalitat de la instal·lació: alimentar des de la ST-Xixona a la PP Riodel.
  
Característiques principals: tensió nominal: 20 kV; longitud: 3.987 metres; núm. de suports: 30; conductors: tipus LA-100 amb secció equivalent de 116 mm2 d'Al., amb formació de doble circuit i amb un conductor per fase; origen i final: origen en la ST-Xixona i final en PP Riodel.
  
Pressupost: cent setanta-nou mil nou-cents cinquanta-dos euros amb noranta-set cèntims (179.952,97 euros).
  
El titular ha sol·licitat sobre les finques descrites en la relació annexa, servitud de pas aeri d'energia elèctrica que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.
  
El que es fa públic perque se'n prenga coneixement i especialment els propietaris de terrenys i la resta de titulars afectats pel dit projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la Conselleria d'Infraestructures i Transport, situada en la Torre Generalitat, rambla Méndez Núñez, 41, planta 5a (CP 03712) i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats als ajuntaments de Xixona, Alacant i Mutxamel.